komarom_cimer**KOMÁROMI POLGÁRMESTERI HIVATAL**H-2900 Komárom, Szabadság tér 1.  
Tel.:+36 34 541-300

Elektronikus kapcsolattartás, hivatali kapu:

Név: KOMAROM KRID: 600088999

Szám: KP/12881-70/2020.

**E L Ő T E R J E S Z T É S**

**Tárgy: Víziközműre vonatkozó 2020. évi gördülő fejlesztési terv módosítása**

**Előterjesztő: dr. Molnár Attila polgármester**

**Nagyné Varga Judit aljegyző**

**Előterjesztést készítette: dr. Csalaváné Hódosi Ágnes városüzemeltetési és városfejlesztési osztályvezető**

**Szokolai Katalin vagyongazdálkodási referens**

**Gurics Zoltán műszaki kommunális ügyintéző**

# Tisztelt Képviselő-testület!

Magyarország Kormánya a 478/2020. (XI.3.) Kormányrendelet 1. §-ával 2020. november 3-án az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és határkörét egyszemélyben gyakorolja.

A víziközmű hálózatra vonatkozó 2020-2034. évi gördülő fejlesztési tervet az Északdunántúli Vízmű Zrt.-vel egyeztetve elkészítettük és azt Komárom Város Önkormányzat Képviselő-testülete 279/2019. (IX.18.) határozatával jóváhagyta, majd 48/2020. (VI.23.) határozatával módosította.

Az Önkormányzat által 2020. évre tervezett ivóvíz- és csatornahálózatra vonatkozó gördülő fejlesztési terv felújítási-pótlási tervét és beruházási tervét a COVID-19 világjárvány által okozott beszerzési nehézségek, és munkaerőhiány miatt ismét módosítani szükséges.

A Magyar Energetikai és Közmű-szabályozási Hivatal víziközmű-szolgáltatásról szóló 2011. évi CCIX. törvény, Vhr. 90/C. § szerint a víziközmű szolgáltatóknak és az ellátásért felelősöknek a jóváhagyott gördülő fejlesztési tervek változásairól módosítási kérelmet, vagy tájékoztatást kell benyújtani a Magyar Energetikai és Közmű-szabályozási Hivatal felé.

Mivel a módosítás meghaladja a 20%-ot, ezért módosítási kérelmet kell benyújtania a Hivatalhoz legkésőbb 2020.12.11.-ig.

A fent leírtak szerint az Északdunántúli Vízmű Zrt.-vel elkészítettük a 2020. évre vonatkozó gördülő fejlesztési terv módosítását.

Az előterjesztés 1. melléklete Komárom szennyvíz rendszerére vonatkozó 2020. évi gördülő fejlesztési terv módosítását, a 2. melléklet Komárom-Ács vízellátó rendszerre vonatkozó 2020. évi gördülő fejlesztési terv módosítását tartalmazza.

Kérjük a Tisztelt Képviselő-testületet, hogy az előterjesztést megvitatni és az alábbi határozati javaslatokat elfogadni szíveskedjenek.

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

1. **az előterjesztés 1. melléklete szerinti tartalommal elfogadom Komárom Város Önkormányzata tulajdonában lévő Komárom Város közigazgatási területén lévő szennyvízelvezető és –tisztító víziközmű rendszerre vonatkozó 2020. évre szóló gördülő fejlesztési terv módosítását.**
2. **az előterjesztés 2. melléklete szerinti tartalommal elfogadom Komárom Város Önkormányzata tulajdonában lévő Komárom Város közigazgatási területén lévő közműves ivóvízellátó víziközmű rendszerre vonatkozó 2020. évre szóló gördülő fejlesztési terv módosítását.**
3. **megbízom az Északdunántúli Vízmű Zrt.-t a módosított felújítási-pótlási tervrésznek, valamint a beruházási tervrésznek a Magyar Energetikai Hivatalhoz történő benyújtásával.**

**Határidő: 2020. december 11.**

**Felelős: dr. Molnár Attila polgármester**

Komárom, 2020. november 30.

Nagyné Varga Judit dr. Molnár Attila

aljegyző polgármester